text: El Poble Nou de Benitatxell va finalitzar dissabte passat les seues festivitats en honor a la Mare de Deú de la Rosa amb una jornada intensa repleta de diversió. Va començar al matí en el carrer la Pau amb una partida de raspall dels escolars que reivindicava este esport tradicional en els carrers.
  Les veus del "Va de bo" dels xicotets "pilotaris" es van fondre amb l'olor de paella gegant per a 400 comensals que es cuinava a escassos metres, en el carrer Major. Un gran nombre de veïns i veïnes es van tirar al carrer per a disfrutar d'aquesta multitudinària paella, que sempre ha gaudit de gran popularitat en el municipi.
  Per la vesprada, els poblers i pobleres van mostrar el seu alterego en una acolorida cavalcada pels carrers del poble. Va haver-hi rialles, humor i escenes divertides en una de les festes més arrelades del municipi des que la va implantar en 1951 la "Quadrilla del Sarment".
  El Poble Nou de Benitatxell ha recuperat enguany la història dels seus fundadors en un reportatge d'investigació amb fotografies antigues realitzat per la periodista i escriptora poblera Empar Ferrer. La "Velleta darrere de la cortineta" i l'autobús de la Imserso es van proclamar guanyadors a la millor disfressa individual i col·lectiva de Sant Pancraç en la present edició.
  El Poble Nou de Benitatxell convertix el seu mercat en epicentre del comerç local i de proximitat - Actualitat d'Alacant May 17, 2018 At 13:40
  […] del Poble Nou de Benitatxell està convençut de que el Mercat Municipal ha de convertir-se en una locomotora que promoga les […]